CELEX: 32010R0555
Language: el
Date: 2010-06-24 00:00:00
Title: Κανονισμός (ΕΕ) αριθ. 555/2010 του Συμβουλίου, της 24ης Ιουνίου 2010 , για την τροποποίηση του κανονισμού (ΕΚ) αριθ. 1412/2006 σχετικά με ορισμένα περιοριστικά μέτρα έναντι του Λιβάνου

25.6.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 159/5
            
         ΚΑΝΟΝΙΣΜΌΣ (ΕΕ) αριθ. 555/2010 ΤΟΥ ΣΥΜΒΟΥΛΊΟΥ
   της 24ης Ιουνίου 2010
   για την τροποποίηση του κανονισμού (ΕΚ) αριθ. 1412/2006 σχετικά με ορισμένα περιοριστικά μέτρα έναντι του Λιβάνου
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 215 παράγραφος 1,
   την κοινή θέση 2006/625/ΚΕΠΠΑ του Συμβουλίου, της 15ης Σεπτεμβρίου 2006, για την απαγόρευση της πώλησης και προμήθειας όπλων και συναφούς υλικού και παροχής σχετικών υπηρεσιών σε οντότητες ή πρόσωπα στο Λίβανο, σύμφωνα με το ψήφισμα 1701 (2006) του Συμβουλίου Ασφαλείας των Ηνωμένων Εθνών (1),
   την κοινή πρόταση της Ύπατης Εκπροσώπου της Ένωσης για Θέματα Εξωτερικής Πολιτικής και Πολιτικής Ασφαλείας, καθώς και της Επιτροπής,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1412/2006 του Συμβουλίου, της 25ης Σεπτεμβρίου 2006, σχετικά με ορισμένα περιοριστικά μέτρα έναντι του Λιβάνου (2) απαγορεύει την παροχή τεχνικής βοήθειας, χρηματοδότησης και χρηματοδοτικής βοήθειας σε οποιονδήποτε στο Λίβανο ή προς χρήση στο Λίβανο, σύμφωνα με την κοινή θέση 2006/625/ΚΕΠΠΑ.
            
         
               (2)
            
            
               Είναι σκόπιμο να ευθυγραμμιστεί ο κανονισμός (ΕΚ) αριθ. 1412/2006 με τις πρόσφατες εξελίξεις σχετικά με την πρακτική των κυρώσεων που αφορούν τον προσδιορισμό των αρμοδίων αρχών και το σχεδιασμό του άρθρου για τη δικαιοδοσία της Ένωσης. Για λόγους σαφήνειας, είναι σκόπιμο να αντικατασταθούν πλήρως τα άρθρα που πρέπει να τροποποιηθούν.
            
         
               (3)
            
            
               Ο κανονισμός (ΕΚ) αριθ. 1412/2006 θα πρέπει να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 1412/2006 τροποποιείται ως εξής:
   
               1)
            
            
               Το άρθρο 3 αντικαθίσταται από το ακόλουθο κείμενο:
               «Άρθρο 3
               1.   Κατά παρέκκλιση από το άρθρο 2, οι αρμόδιες αρχές των κρατών μελών οι οποίες αναγράφονται στους δικτυακούς τόπους που παρατίθενται στο παράρτημα μπορούν, μετά από προηγούμενη έγγραφη κοινοποίηση του ενδιαφερομένου κράτους μέλους προς την κυβέρνηση του Λιβάνου και την UNIFIL, και υπό τους όρους που θεωρούν αναγκαίους, να επιτρέπουν:
               
                           α)
                        
                        
                           την παροχή, σε κάθε φυσικό ή νομικό πρόσωπο, οντότητα ή φορέα στο Λίβανο, εκτός από τις ένοπλες δυνάμεις της Δημοκρατίας του Λιβάνου ή της UNIFIL, τεχνικής βοήθειας, χρηματοδότησης και χρηματοδοτικής βοήθειας που συνδέεται με όπλα ή συναφές υλικό που χρησιμοποιείται ή προορίζεται για χρήση στο Λίβανο, υπό τον όρο ότι:
                           
                                       i)
                                    
                                    
                                       οι υπηρεσίες δεν παρέχονται, άμεσα ή έμμεσα, σε μία από τις παραστρατιωτικές ομάδες τον αφοπλισμό των οποίων απαιτούσαν τα ψηφίσματα 1559 (2004) και 1680 (2006) του Συμβουλίου Ασφαλείας των Ηνωμένων Εθνών,
                                    
                                 
                                       ii)
                                    
                                    
                                       οι άδειες χορηγούνται κατά περίπτωση, και
                                    
                                 
                                       iii)
                                    
                                    
                                       η κυβέρνηση του Λιβάνου ή η UNIFIL έχουν εγκρίνει σε κάθε περίπτωση την παροχή των σχετικών υπηρεσιών στο ενδιαφερόμενο πρόσωπο, οντότητα ή φορέα. Εάν η κυβέρνηση του Λιβάνου ή η UNIFIL εγκρίνουν ειδική προμήθεια ή μεταφορά ειδικών όπλων ή συναφούς υλικού σε πρόσωπο, οντότητα ή φορέα, η εν λόγω έγκριση μπορεί να θεωρείται ότι καλύπτει επίσης την παροχή στο πρόσωπο, την οντότητα ή τον φορέα τεχνικής βοήθειας που συνδέεται με την προμήθεια, την κατασκευή, τη συντήρηση και τη χρήση των σχετικών αγαθών.
                                    
                                 
                     
                           β)
                        
                        
                           την παροχή, στις ένοπλες δυνάμεις της Δημοκρατίας του Λιβάνου, τεχνικής βοήθειας που συνδέεται με στρατιωτικές δραστηριότητες και όπλα ή συναφές υλικό, καθώς και χρηματοδότησης και χρηματοοικονομικής βοήθειας που συνδέεται με στρατιωτικές δραστηριότητες, εκτός εάν η κυβέρνηση του Λιβάνου προβάλει αντιρρήσεις εντός 14 ημερών από την παραλαβή της κοινοποίησης.
                        
                     2.   Κατά παρέκκλιση από το άρθρο 2, οι αρμόδιες αρχές των κρατών μελών οι οποίες αναγράφονται στους δικτυακούς τόπους που παρατίθενται στο παράρτημα μπορούν να επιτρέπουν υπό τους όρους που θεωρούν αναγκαίους:
               
                           α)
                        
                        
                           την παροχή τεχνικής βοήθειας που συνδέεται με στρατιωτικές δραστηριότητες και όπλα ή συναφές υλικό, υπό τον όρο ότι:
                           
                                       i)
                                    
                                    
                                       τα αγαθά τα οποία αφορά η βοήθεια χρησιμοποιούνται ή πρόκειται να χρησιμοποιηθούν από την UNIFIL κατά την εκτέλεση της αποστολής της, και
                                    
                                 
                                       ii)
                                    
                                    
                                       οι υπηρεσίες παρέχονται στις ένοπλες δυνάμεις που αποτελούν ή θα αποτελέσουν μέρος της UNIFIL,
                                    
                                 
                     
                           β)
                        
                        
                           την παροχή χρηματοδότησης και χρηματοοικονομικής βοήθειας σχετικά με στρατιωτικές δραστηριότητες και με όπλα ή συναφές υλικό, υπό τον όρο ότι:
                           
                                       i)
                                    
                                    
                                       η χρηματοδότηση ή χρηματοδοτική βοήθεια χορηγείται στην UNIFIL, στις ένοπλες δυνάμεις κράτους που παρέχει στρατεύματα στην UNIFIL, ή σε δημόσια αρχή υπεύθυνη προμηθειών για τις ένοπλες δυνάμεις αυτού του κράτους, και
                                    
                                 
                                       ii)
                                    
                                    
                                       τα παρεχόμενα όπλα ή το συναφές υλικό προορίζονται για χρήση από την UNIFIL ή από τις ένοπλες δυνάμεις του ενδιαφερόμενου κράτους που τίθενται στη διάθεση της UNIFIL.
                                    
                                 
                     3.   Οι αρμόδιες αρχές των κρατών μελών οι οποίες αναγράφονται στους δικτυακούς τόπους που παρατίθενται στο παράρτημα μπορούν να χορηγούν τις άδειες που αναφέρονται στις παραγράφους 1 και 2 μόνον πριν από τη δραστηριότητα για την οποία ζητούνται.
               4.   Το οικείο κράτος μέλος ενημερώνει τα άλλα κράτη μέλη και την Επιτροπή σχετικά με κάθε άδεια που χορηγείται βάσει των παραγράφων 1 και 2.»
            
         
               2)
            
            
               Παρεμβάλλεται το ακόλουθο άρθρο:
               «Άρθρο 6α
               1.   Τα κράτη μέλη ορίζουν τις αρμόδιες αρχές οι οποίες αναφέρονται στο άρθρο 3 και τις προσδιορίζουν στους δικτυακούς τόπους που παρατίθενται στο παράρτημα. Τα κράτη μέλη κοινοποιούν στην Επιτροπή όλες τις αλλαγές στη διεύθυνση των δικτυακών τόπων τους που παρατίθενται στο παράρτημα πριν από την έναρξη ισχύος των αλλαγών αυτών.
               2.   Τα κράτη μέλη κοινοποιούν στην Επιτροπή τις αρμόδιες αρχές τους, και τα στοιχεία για την επικοινωνία μαζί τους, έως τις 15 Ιουλίου 2010, καθώς και κάθε μεταγενέστερη μεταβολή αμελλητί.»
            
         
               3)
            
            
               Το άρθρο 7 αντικαθίσταται από το ακόλουθο κείμενο:
               «Άρθρο 7
               Ο παρών κανονισμός ισχύει:
               
                           α)
                        
                        
                           στο έδαφος της Ένωσης, συμπεριλαμβανομένου του εναέριου χώρου της,
                        
                     
                           β)
                        
                        
                           στα αεροσκάφη ή στα πλοία που υπάγονται στη δικαιοδοσία κράτους μέλους,
                        
                     
                           γ)
                        
                        
                           σε κάθε υπήκοο κράτους μέλους εντός ή εκτός του εδάφους της Ένωσης,
                        
                     
                           δ)
                        
                        
                           σε κάθε νομικό πρόσωπο, φορέα ή οργανισμό που έχει συσταθεί ή δημιουργηθεί βάσει της νομοθεσίας κράτους μέλους,
                        
                     
                           ε)
                        
                        
                           σε κάθε νομικό πρόσωπο, οντότητα ή φορέα για οιαδήποτε δραστηριότητα έχει αναληφθεί εξ ολοκλήρου ή εν μέρει εντός της Ένωσης.»
                        
                     
         
               4)
            
            
               Το παράρτημα αντικαθίσταται με το κείμενο του παραρτήματος του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Λουξεμβούργο, 24 Ιουνίου 2010.
      
         
            Για το Συμβούλιο
         
         
            Ο Πρόεδρος
         
         J. BLANCO LÓPEZ
      
   
   
      (1)  ΕΕ L 253 της 16.9.2006, σ. 36.
   
      (2)  ΕΕ L 267 της 27.9.2006, σ. 2.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ
            
               Δικτυακοί τόποι που περιέχουν πληροφορίες σχετικά με τις αρμόδιες αρχές που αναφέρονται στο άρθρο 3 και διεύθυνση για τις κοινοποιήσεις στην Ευρωπαϊκή Επιτροπή
            
            
                         
                     
                     
                        ΒΕΛΓΙΟ
                        http://www.diplomatie.be/eusanctions
                     
                  
                         
                     
                     
                        ΒΟΥΛΓΑΡΙΑ
                        http://www.mfa.government.bg
                     
                  
                         
                     
                     
                        ΤΣΕΧΙΚΗ ΔΗΜΟΚΡΑΤΙΑ
                        http://www.mfcr.cz/mezinarodnisankce
                     
                  
                         
                     
                     
                        ΔΑΝΙΑ
                        http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/
                     
                  
                         
                     
                     
                        ΓΕΡΜΑΝΙΑ
                        http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
                     
                  
                         
                     
                     
                        ΕΣΘΟΝΙΑ
                        http://www.vm.ee/est/kat_622/
                     
                  
                         
                     
                     
                        ΙΡΛΑΝΔΙΑ
                        http://www.dfa.ie/home/index.aspx?id=28519
                     
                  
                         
                     
                     
                        ΕΛΛΑΔΑ
                        http://www.mfa.gr/www.mfa.gr/en-US/Policy/Multilateral+Diplomacy/Global+Issues/International+Sanctions/
                     
                  
                         
                     
                     
                        ΙΣΠΑΝΙΑ
                        http://www.maec.es/es/MenuPpal/Asuntos/SancionesInternacionales/Paginas
                     
                  
                         
                     
                     
                        ΓΑΛΛΙΑ
                        http://www.diplomatie.gouv.fr/autorites-sanctions/
                     
                  
                         
                     
                     
                        ΙΤΑΛΙΑ
                        http://www.esteri.it/UE/deroghe.html
                     
                  
                         
                     
                     
                        ΚΥΠΡΟΣ
                        http://www.mfa.gov.cy/sanctions
                     
                  
                         
                     
                     
                        ΛΕΤΤΟΝΙΑ
                        http://www.mfa.gov.lv/en/security/4539
                     
                  
                         
                     
                     
                        ΛΙΘΟΥΑΝΙΑ
                        http://www.urm.lt/sanctions
                     
                  
                         
                     
                     
                        ΛΟΥΞΕΜΒΟΥΡΓΟ
                        http://www.mae.lu/sanctions
                     
                  
                         
                     
                     
                        ΟΥΓΓΑΡΙΑ
                        http://www.kulugyminiszterium.hu/kum/hu/bal/Kulpolitikank/nemzetkozi_szankciok/felelos_illetekes_hatosagok.htm
                     
                  
                         
                     
                     
                        ΜΑΛΤΑ
                        http://www.doi.gov.mt/EN/bodies/boards/sanctions_monitoring.asp
                     
                  
                         
                     
                     
                        ΚΑΤΩ ΧΩΡΕΣ
                        http://www.minbuza.nl/nl/Onderwerpen/Internationale_rechtsorde/Internationale_Sancties/Bevoegde_instanties_algemeen
                     
                  
                         
                     
                     
                        ΑΥΣΤΡΙΑ
                        http://www.bmeia.gv.at/view.php3?f_id=12750&LNG=en&version=
                     
                  
                         
                     
                     
                        ΠΟΛΩΝΙΑ
                        http://www.msz.gov.pl
                     
                  
                         
                     
                     
                        ΠΟΡΤΟΓΑΛΙΑ
                        http://www.mne.gov.pt/mne/pt/AutMedidasRestritivas.htm
                     
                  
                         
                     
                     
                        ΡΟΥΜΑΝΙΑ
                        http://www.mae.ro/index.php?unde=doc&id=32311&idlnk=1&cat=3
                     
                  
                         
                     
                     
                        ΣΛΟΒΕΝΙΑ
                        http://www.mzz.gov.si/si/zunanja_politika/mednarodna_varnost/omejevalni_ukrepi/
                     
                  
                         
                     
                     
                        ΣΛΟΒΑΚΙΑ
                        http://www.foreign.gov.sk
                     
                  
                         
                     
                     
                        ΦΙΝΛΑΝΔΙΑ
                        http://formin.finland.fi/kvyhteistyo/pakotteet
                     
                  
                         
                     
                     
                        ΣΟΥΗΔΙΑ
                        http://www.ud.se/sanktioner
                     
                  
                         
                     
                     
                        ΗΝΩΜΕΝΟ ΒΑΣΙΛΕΙΟ
                        http://www.fco.gov.uk/en/about-us/what-we-do/services-we-deliver/business-services/export-controls-sanctions/
                     
                  
               Διεύθυνση για κοινοποιήσεις προς την Ευρωπαϊκή Επιτροπή:
            
            
                        Ευρωπαϊκή Επιτροπή
                     
                  
                        DG External Relations
                     
                  
                        Directorate A Crisis Platform - Policy Coordination in Common Foreign and Security Policy
                     
                  
                        Unit A2. Crisis Response and Peace Building
                     
                  
                        CHAR 12/106
                     
                  
                        B-1049 Bruxelles/Brussel (Βέλγιο)
                     
                  
                        E-mail: relex-sanctions@ec.europa.eu
                     
                  
                        Τηλ. (322) 295 55 85
                     
                  
                        Φαξ (32 2) 299 08 73»